
DR 30.11.2005 61 

 

 Dato' Haji Mat Yasir bin Haji Ikhsan [Sabak Bernam]:  Terima kasih Tuan 
Pengerusi.  Sabak Bernam ingin membangkitkan menyentuh Butiran 020200, 020300.  
Pertamanya, saya harap perkara ini diberi perhatian yang khusus iaitu koordinasi 
antara Kementerian Belia dan Sukan dengan Kementerian Pelajaran.  Kita dapati tiap-
tiap tahun lebih 100 ribu pelajar tingkatan 5 lepasan SPM dan mereka ini selepas 
sahaja keluar daripada sekolah, mereka terdedah kepada pelbagai aktiviti positif dan 
negatif. 

Oleh kerana itu Kementerian Belia dan Sukan harus mengadakan satu 
penyelarasan supaya belia lepasan SPM ini khususnya dapat segera diberikan 
perhatian, didaftarkan sebagai ahli belia melalui persatuan belia yang diperkasakan 
oleh kementerian melalui pelbagai program dan aktiviti.  Kita bernasib baik kerana kita 
ada program PLKN sebagai satu alternatif tetapi kita mesti ingat bahawa berapa ramai 
yang masuk PLKN dan berapa ramai lagi yang terdedah kepada kehidupan harian yang 
kita dapati bahawa sekarang ini mereka terjebak dalam gejala hedonisme, hiburan.   

 Kalau ini dibiarkan lama maka ramai di antara mereka akan terjebak dengan 
gejala negatif, padahal pada ketika ini Kementerian Belia dan Sukan tadi ia mempunyai 
program umpamanya IKBN.  Tetapi kita ingin bertanya setakat manakah IKBN ini 
berkesan?  Apakah indicator keberkesanan kepada IKBN ini melalui pelbagai program 
ataupun kursus kemahiran yang ada di situ.  Mana lebih berkesan?  Program IKBN 
ataupun program yang dilaksanakan oleh kementerian lain seperti IKM dan Pusat Giat 
MARA ataupun IBU, Institut Bina Negara ataupun Usahawan.  Ini harus dilihat secara 
lebih khusus kerana saya ingin ulangi bahawa belia-belia kita sangat terdedah kepada 
gejala negatif. 

Kalau kita hendak lihat umpamanya gejala merokok, kita dapati hampir serta-
merta belia-belia lepasan SPM ini apabila keluar daripada sekolah mereka berhimpun, 
berkumpul di mana-mana sahaja, rokok itu menjadi satu trend ataupun budaya.  
Apakah cara untuk kita mengekangnya selain daripada memastikan bahawa program 
pencelahan yang bermakna oleh Kementerian Belia dan Sukan ini daripada siang 
sampai ke malam harus diadakan. 

Dalam konteks ini kita berharap Kementerian Belia dan Sukan harus menilai semula 
perkhidmatan pegawai dan kakitangannya untuk mereka berkhidmat 24 jam sampai 
malam kerana belia sekarang nampaknya mereka kurang tidur malam, mereka terlibat 
dalam berbagai-bagai aktiviti, sukan dan aktiviti yang lain.  Kalau sukan kita dapati 
permainan futsal ataupun badminton itu biasa dilakukan malam.  Oleh kerana itu 
mungkin kementerian ini juga boleh berbincang dengan Kementerian Kebudayaan, 
Kesenian dan Warisan supaya perpustakaan dibuka pada waktu malam supaya budaya 
ilmu di kalangan belia-belia ini dapat diterapkan.   

Tuan Pengerusi, saya ingin sambung kepada perkara-perkara, minta maaf 
Tuan Pengerusi…. 

 Tuan Pengerusi  [Datuk Dr. Yusof bin Yacob]:  Ya, boleh gulung, Yang 
Berhormat. 

 Dato' Haji Mat Yasir bin Haji Ikhsan:  Sekejap-sekejap Tuan Pengerusi, ia 
bila saat genting macam ini ia memang mudah hilang.  Ini 02400 Rakan Muda, kita 
sangat berterima kasih kepada kementerian ini kerana bersungguh-sungguh untuk 
memastikan program Rakan Muda ini berjaya.  Malah pegawai Rakan Muda ini 
dibenarkan untuk Ahli Parlimen mencadangkan.  Jadi dalam konteks ini kita berharap 
pegawai Rakan Muda ini dapat dimanfaatkan oleh Ahli-ahli Parlimen ini sebagai 
pembantu kepada Ahli-ahli Parlimen.  Saya yakin bahawa Ahli-ahli Parlimen kita ini 
boleh memainkan peranan yang lebih khusus kalau mereka diberikan suatu bentuk 
peruntukan untuk membantu kementerian ini dalam program dan aktivitinya. 

Yang terakhir sekali, kementerian ini harus mengadakan suatu penjelasan 
koordinasi dengan kementerian lain yang sangat relevan dengan Kementerian Belia 
dan Sukan dalam konteks kegiatan ekonomi, contohnya, Kementerian Pembangunan 
Usahawan, Kementerian Industri Asas Tani dan Kementerian Pembangunan Luar 
Bandar.  Sebenarnya kita yakin kalau belia-belia ini di peringkat kampung mereka ini 
dibantu dari segi ekonominya, mereka inilah yang boleh menggerakkan persatuan-
persatuan belia yang sekarang ini sebenarnya terus malap.  Sebab yang penting sekali, 
Tuan Pengerusi dan Ahli Yang Berhormat sekalian, belia-belia ini harus ada identiti diri.  



Dato' Haji Mat Yasir bin Haji Ikhsan [Sabak Bernam]: Terima kasih Tuan Pengerusi. Sabak Bernam ingin membangkitkan menyentuh Butiran 020200, 020300. Pertamanya, saya harap perkara ini diberi perhatian yang khusus iaitu koordinasi antara Kementerian Belia dan Sukan dengan Kementerian Pelajaran. Kita dapati tiap- tiap tahun lebih 100 ribu pelajar tingkatan 5 lepasan SPM dan mereka ini selepas sahaja keluar daripada sekolah, mereka terdedah kepada pelbagai aktiviti positif dan negatif. Oleh kerana itu Kementerian Belia dan Sukan harus mengadakan satu penyelarasan supaya belia lepasan SPM ini khususnya dapat segera diberikan perhatian, didaftarkan sebagai ahli belia melalui persatuan belia yang diperkasakan oleh kementerian melalui pelbagai program dan aktiviti. Kita bernasib baik kerana kita ada program PLKN sebagai satu alternatif tetapi kita mesti ingat bahawa berapa ramai yang masuk PLKN dan berapa ramai lagi yang terdedah kepada kehidupan harian yang kita dapati bahawa sekarang ini mereka terjebak dalam gejala hedonisme, hiburan. Kalau ini dibiarkan lama maka ramai di antara mereka akan terjebak dengan gejala negatif, padahal pada ketika ini Kementerian Belia dan Sukan tadi ia mempunyai program umpamanya IKBN. Tetapi kita ingin bertanya setakat manakah IKBN ini berkesan? Apakah indicator keberkesanan kepada IKBN ini melalui pelbagai program ataupun kursus kemahiran yang ada di situ. Mana lebih berkesan? Program IKBN ataupun program yang dilaksanakan oleh kementerian lain seperti IKM dan Pusat Giat MARA ataupun IBU, Institut Bina Negara ataupun Usahawan. Ini harus dilihat secara lebih khusus kerana saya ingin ulangi bahawa belia-belia kita sangat terdedah kepada gejala negatif. Kalau kita hendak lihat umpamanya gejala merokok, kita dapati hampir serta- merta belia-belia lepasan SPM ini apabila keluar daripada sekolah mereka berhimpun, berkumpul di mana-mana sahaja, rokok itu menjadi satu trend ataupun budaya. Apakah cara untuk kita mengekangnya selain daripada memastikan bahawa program pencelahan yang bermakna oleh Kementerian Belia dan Sukan ini daripada siang sampai ke malam harus diadakan. Dalam konteks ini kita berharap Kementerian Belia dan Sukan harus menilai semula perkhidmatan pegawai dan kakitangannya untuk mereka berkhidmat 24 jam sampai malam kerana belia sekarang nampaknya mereka kurang tidur malam, mereka terlibat dalam berbagai-bagai aktiviti, sukan dan aktiviti yang lain. Kalau sukan kita dapati permainan futsal ataupun badminton itu biasa dilakukan malam. Oleh kerana itu mungkin kementerian ini juga boleh berbincang dengan Kementerian Kebudayaan, Kesenian dan Warisan supaya perpustakaan dibuka pada waktu malam supaya budaya ilmu di kalangan belia-belia ini dapat diterapkan. Tuan Pengerusi, saya ingin sambung kepada perkara-perkara, minta maaf Tuan Pengerusi.... Tuan Pengerusi [Datuk Dr. Yusof bin Yacob]: Ya, boleh gulung, Yang Berhormat. Dato' Haji Mat Yasir bin Haji Ikhsan: Sekejap-sekejap Tuan Pengerusi, ia bila saat genting macam ini ia memang mudah hilang. Ini 02400 Rakan Muda, kita sangat berterima kasih kepada kementerian ini kerana bersungguh-sungguh untuk memastikan program Rakan Muda ini berjaya. Malah pegawai Rakan Muda ini dibenarkan untuk Ahli Parlimen mencadangkan. Jadi dalam konteks ini kita berharap pegawai Rakan Muda ini dapat dimanfaatkan oleh Ahli-ahli Parlimen ini sebagai pembantu kepada Ahli-ahli Parlimen. Saya yakin bahawa Ahli-ahli Parlimen kita ini boleh memainkan peranan yang lebih khusus kalau mereka diberikan suatu bentuk peruntukan untuk membantu kementerian ini dalam program dan aktivitinya. Yang terakhir sekali, kementerian ini harus mengadakan suatu penjelasan koordinasi dengan kementerian lain yang sangat relevan dengan Kementerian Belia dan Sukan dalam konteks kegiatan ekonomi, contohnya, Kementerian Pembangunan Usahawan, Kementerian Industri Asas Tani dan Kementerian Pembangunan Luar Bandar. Sebenarnya kita yakin kalau belia-belia ini di peringkat kampung mereka ini dibantu dari segi ekonominya, mereka inilah yang boleh menggerakkan persatuan- persatuan belia yang sekarang ini sebenarnya terus malap. Sebab yang penting sekali, Tuan Pengerusi dan Ahli Yang Berhormat sekalian, belia-belia ini harus ada identiti diri.